Gabe Baltazar

Si Gabe Baltazar ay isang Pilipino-Amerikanong alto-saxoponista sa larangan ng musikang jazz.

Ibinibilang sa mga huling magigiting na alumni mula sa Orkestrang Stan Kenton, tumungo si Baltazar sa punong-lupain (mainland) ng Estados Unidos mula sa Hawaii noong kalagitnaan ng dekada 1950 upang mag-rekord ng musika kasama si Paul Togawa noong 1957, at sumanib sa bandang Lighthouse All-Stars sa loob ng maikling panahon ng 1960.  Nakatanggap siya ng pagkilala dahil sa maraming taon na pagsama kay Kenton (mula 1960 hanggang 1965), na sa panahong yaon ay nag-rekord ng may ilang magagaling na tugtuging pang-soloista.  Nagtrabaho si  Baltazar na kasama si Terry Gibbs noong 1965, at lumikha ng mga record na kasama si Gil Fuller at Oliver Nelson bago bumalik sa Hawaii noong 1969. Noong dekada ng 1990, madalas bumisita si Baltazar sa California upang magsilbing pinuno ng banda at mag-record ng tugtugin para sa mga tatak na Fresh Sound at V.S.O.P..

Mga sanggunian
Astrid. Danny Barcelona RIP, Gabe Baltazar, Kasabayan ni Danny Barcelona, JazzReview.com, Sabado, Abril 7, 2007 , isinangguni noong: Hulyo 6, 2007
Monday’s Picks (Mga Pili sa Araw ng Lunes): Gabe Baltazar, Eddie Sax at “Shock Mondays”, na may kasamang totoong larawan ni Gabe Baltazar (mula sa mismong manunugtog), Star Bulletin, at StarBulletin.com, Lunes, Hulyo 2, 2007, isinangguni noong: Hulyo 7, 2007
Gabe Baltazar, Diskograpiya, Ang Eksena sa Larangan ng Jazz sa Honolulu (The Honolulu Jazz Scene) at HonoluluJazzScene.net (walang petsa) , isinangguni noong: Hulyo 8, 2007

Kaurian:Mga Amerikanong liping-Pilipino
Kaurian:Mga artista mula sa Estados Unidos